**Klausimai kriminologijos kurso egzaminui 2015 m. gegužės 25 d.**

Dėst. G. Sakalauskas

|  |
| --- |
| **Bendra pastaba:** egzamino tikslas yra patikrinti Jūsų kriminologijos mokslo žinias, įgytas klausant paskaitų ir ruošiantis savarankiškai. Egzamino metu svarbu matyti, kokią papildomą **kompetenciją** įgijote studijuodami kriminologijos dalyką. Į klausimus reikia atsakinėti savarankiškai, remtis įgytomis žiniomis, o ne „bendruoju išsilavinimu“ ar stereotipais apie nusikalstamą elgesį.  **Sąlygos:** jokia literatūra (nei paskaitų kurso skaidrėmis, nei užrašais, nei straipsniais, nei kopijomis, nei teisės aktais, ir pan.) egzamino metu **naudotis neleidžiama**.  **Vertinimas:** egzamino metu užduodami 3 žemiau esantys klausimų blokai (2 iš jų platesni ir 1 su konkretesniais klausimais). Atsakymai į pirmuosius 2 klausimų blokus vertinami po 40 balų, atsakymas į trečią klausimų bloką – 20 balų. Iš viso daugiausia 100 balų, dalinami iš 10 ir gaunamas galutinis balas.  **Laikas ir vieta:** 2015 m. gegužės 25 d. (pirmadienis) 13.00 val. JR2 a. Egzaminas truks **iki 1 val. 30 min**.  **Atsakomybė**: Pagal VU studijų nuostatų 7.4. punktą studentas dėl nesąžiningumo studijų rezultatų vertinimo metu (nusirašinėjimo ir pan.) **šalinamas iš universiteto**. VU Studijų pasiekimų vertinimo tvarkoje nustatyta, kad:  „<...> 3.2.3.1. Egzamino (įskaitos) metu Studijuojantieji turi:  3.2.3.1.1. Laikytis nustatytos egzamino (įskaitos) laikymo tvarkos, elgtis korektiškai ir sąžiningai dėstytojų, komisijos, egzaminuotojo ir kitų Studijuojančiųjų atžvilgiu, netrukdyti kitiems Studijuojantiesiems, dalyvaujantiems egzamine (įskaitoje), atlikti užduotis. Studijuojančiojo, kuris nesilaiko egzamino/ įskaitos tvarkos, trukdo kitiems Studijuojantiesiems, dalyvaujantiems egzamine (įskaitoje), egzaminą (įskaitą) dėstytojas, komisijos narys ar egzaminuotojas gali nutraukti. Toks Studijuojančiojo elgesys laikomas nesąžiningu elgesiu studijų pasiekimų vertinimo metu;  3.2.3.1.2. Nesinaudoti jokiais dalyko (modulio) dėstytojo, komisijos, egzaminuotojo nenurodytais šaltiniais ir priemonėmis, kad nesukeltų įtarimų dėl savo nesąžiningumo studijų rezultatų vertinimo metu. Nesąžiningumu dalyko (modulio) studijų pasiekimų vertinimo metu laikomas nusirašymas nuo kito Studijuojančiojo darbo, neleistinos pagalbos gavimas, neleistinos pagalbos suteikimas kitam Studijuojančiajam. Neleistinų šaltinių ir priemonių turėjimas pripažįstamas pakankamu įrodymu, kad Studijuojantysis šiomis priemonėmis naudojosi. Dalyko (modulio) dėstytojui, komisijos nariui ar egzaminuotojui įtarus, kad Studijuojantysis egzamino (įskaitos) metu naudojasi neleistinais šaltiniais ar priemonėmis, Studijuojantysis turi padėti išsklaidyti šiuos įtarimus. Studijuojančiajam nesutikus to padaryti (nesutikus bendradarbiauti), pasitvirtinus įtarimams dėl nesąžiningumo, dėstytojas, komisijos narys ar egzaminuotojas nutraukia jo egzaminą (įskaitą);  3.2.3.1.3. Jei Studijuojantysis studijų pasiekimų vertinimo (nuolatinio, tarpinio ar galutinio) metu nesąžiningai elgiasi, pažeidžia Universiteto akademinės etikos taisykles, galutiniai dalyko (modulio) studijų rezultatai nevertinami. Dalyko (modulio) dėstytojas, egzamino komisijos narys ar egzaminuotojas tarnybiniu raštu informuoja akademinio kamieninio padalinio vadovą apie nesąžiningumo atvejį. Akademinio kamieninio padalinio vadovas, susipažinęs su Studijuojančiojo pasiaiškinimu, taiko jam nuobaudą, numatytą Universiteto Studijų nuostatuose. <...>”  **Prašymas:** labai prašau rašyti aiškiai, nepamirškite užrašyti savo vardą, pavardę. |

**Atsakymus į klausimus (bet kuria tvarka) rašykite nurodytuose laukeliuose. Jeigu trūksta vietos, galite rašyti ant atskirų lapų (juose nurodykite, į kurį klausimą atsakote). Lapus numeruokite. Įrašykite savo vardą, pavardę ir grupę. Egzamino rezultatai iki birželio 19 d.**

...........................................................................................................................................................................

(vardas, pavardė, grupė)

KLAUSIMAI:

**I. Registruotas ir latentinis nusikalstamumas** (maksimalus balų skaičius – 40)

|  |
| --- |
| **a) Į ką reikėtų atsižvelgti vertinant registruoto nusikalstamumo rodiklių dinamiką šalyje?** |
| **b) Kodėl svarbu atsižvelgti į santykinius registruoto nusikalstamumo skaičius?** |
| **c) Su kokiomis metodologinėmis problemomis susiduriama norint įvertinti latentinio nusikalstamumo mastus šalyje?** |
| **d) Kokią įtaką registruoto nusikalstamumo dinamikai gali turėti Baudžiamojo kodekso pakeitimai?** |
| **e) Koks ryšys pastebimas tarp registruoto nusikalstamumo tendencijų ir bausmių taikymo Lietuvoje?** |

**II. Kriminologinės teorijos** (maksimalus balų skaičius – 20)

|  |
| --- |
| **a) Kodėl anomijos teorija taip vadinasi ir kas joje vadinama “inovacija”?** |
| **b) Į ką didžiausią dėmesį kreipia kriminologinės konflikto teorijos atstovai?** |
| **c) Kokios kriminologinės "atpirkimo ožio" teorijos įžvalgos svarbios baudimo proceso visuomenėje suvokimui?** |

**III. Kriminologinė fenomenologija** (maksimalus balų skaičius – 40)

|  |
| --- |
| **a) Kokie jaunų žmonių nusikalstamo elgesio ypatumai lemia daug atlaidesnį valstybių požiūrį į jų baudžiamąją atsakomybę?** |
| **b) Kaip galėtumėte apibūdinti registruotos ir latentinės korupcijos tendencijas Lietuvoje?** |
| **c) Ką galėtumėte pasakyti apie recidyvinį nusikalstamumą Lietuvoje?** |
| **d) Kaip reiktų vertinti registruoto su narkotikais susijusio nusikalstamo elgesio tendencijas Lietuvoje?** |
| **Pabaigai. Gal norite dar parašyti kažką Jūsų požiūriu labai svarbaus apie kriminologiją.....** |